
  Aprobat 

                                                                               



                Primar,

                                                                                  


               Gheorghe CIUHANDU
                                                                REFERAT

Privind solicitarea completarii activităţii Cantinei de Ajutor Social Timişoara

         Cantina de Ajutor Social Timişoara cu sediul în strada Telegrafului nr.8 este constituită în baza Legii 208/1997, ca unitate publică de asistenţă socială cu personalitate juridică şi funcţionează in baza H.C.L nr.171/30.06.1998 in subordinea Consiliului Local al Municipiului Timişoara

Este un serviciu social acreditat de către Comisia de Acreditare a Furnizorilor de Servicii Sociale Timiş, încă din anul 2006 şi reacreditată prin Decizia nr.188/07.05.2009. Numărul de beneficiari variază lunar între 350-400 de persoane, în funcţie de situaţia socio-economică şi medicală a acestora. Din numărul  total 8-10% sunt persoane fara adapost numarul acestora este insa  mult mai mare . Din informatiile furnizate de Politie rezulta ca in strada traiesc ~ 1200 de persoane care si-au pierdut locuinta si familia din diverse motive,unii sunt  fosti tineri institutionalizati sau persoane care niciodata nu au avut adapost. Din acestia ~ 280 sunt timisoreni.
Cantina de Ajutor Social Timişoara   propune completarea activitatii cu un nou serviciu social destinat acestei categorii  defavorizate ,in cadrul proiectului,,Cantina Sociala cu Centru de Urgenta pentru Persoane fara Adapost,,  
Comform adresei nr. SC. 2010-6181/17.03.2010 al Directiei Dezvoltare ; proiectul depus de Cantina de Ajutor Social ,, Reabilitarea/Modernizarea, Dezvoltarea si Echiparea Cantinei de Ajutor Social pentru dezvoltarea unui Centru Social de Urgenta pentru Persoane fara Adapost,, a fost inclus in Planul Integrat de Dezvoltare al,,  Polului de Crestere Timisoara ,,si aprobat prin HCL din 27 aprilie 2010.
Motivam aceasta solicitare aducand urmatoarele argumente:
  Situaţia economică socială a municipiului Timişoara, ca urmare a contextului general naţional şi internaţional actual, duce la dificultăţi economice  în dezvoltarea serviciilor sociale chiar dacă nevoile identificate de dezvoltare şi îmbunătăţire a serviciilor sociale sunt stringente pe anumite domenii. Lipsa fondurilor face dificilă acordarea serviciilor sociale persoanelor defavorizate din comunitatea timişoreana. 

In ceea ce priveşte serviciile sociale acordate PERSOANELOR FĂRĂ ADĂPOST există o lipsă majoră de servicii destinate acestei categorii. La nivel de municipiu există doar un singur adăpost de noapte apartinand unui ONG,care asigură doar găzduire pe perioada nopţii, insuficient pentru nevoile comunităţii. 

Cantina de Ajutor Social Timişoara acordă servicii sociale persoanelor aflate în situaţii economico- sociale şi medicale prin pregătirea şi distribuirea a două mese pe zi. Solicitanţii de ajutor din partea cantinei au vârste, pregătire, situaţie economică, socială- inclusiv locativă, medicală diversa, cuprinzând o paletă largă de probleme la care cu sprijinul comunităţii şi specialiştilor se pot aduce îmbunătăţiri ale calităţii vieţii acestor persoane şi reducerea riscului de excluziune şi marginalizare socială.  Există persoane vârstnice care şi-au pierdut locuinţa, persoane evacuate din propria locuinţă din diverse motive, tineri care au fost excluşi din instituţiile de ocrotire la împlinirea vârstei de 18 ani. Dacă pe perioada verii „oamenii străzii” au o „şansă” de supravieţuire, iarna aceştia riscă să-şi piardă viaţa datorită temperaturilor extreme, a lipsei de alimentaţie şi a infracţionalităţii stradale.Pana in prezent aceasta categorie sociala a fost monitorizata si s-au aplicat doar masuri coercitive asupra lor, neexistant o retea pluridisciplinara   de profesionisti in asistenta sociala stradala; care sa aplice servicii individualizate asupra fiecarui caz in parte,pana la reintegrarea socio-familiala a acestora.
În prezent,Cantina de Ajutor Social nu dispune de o infrastructură adecvată pentru  asigurarea minimului de igienă pentru persoane fără adăpost. Astfel de persoane nu pot beneficia de hrană, chiar dacă sunt eligibile, deoarece nu au un acoperiş deasupra capului, nu au unde mânca, unde se spăla şi dormi.

În acest context devine necesară şi oportună accesarea fondurilor structurale nerambursabile pentru reabilitarea, modernizarea, dezvoltarea şi echiparea Cantinei de Ajutor Social Timişoara, în vederea acordării de servicii sociale persoanelor fără adăpost din Timişoara. Acest lucru va duce la creşterea calităţii vieţii acestor persoane şi totodată la creşterea calităţii vieţii persoanelor comunităţii noastre in ansamblul ei. Dezvoltarea serviciului de consiliere al cantinei, şi dezvoltarea/reabilitarea/ echiparea acesteia pentru a putea răspunde nevoilor acestor categorii de persoane aduce un plus vieţii persoanelor fara adapost.

Crearea Centrului  Social este în concordanţă cu politicile sociale naţionale stabilite încă din anul 2006 privind Combaterea excluziunii sociale a persoanelor fara adapost prin crearea de Centre Sociale de Urgenta conform HG.197/2006  si 629/2009,prin care se urmăreşte integrarea sociala a persoanelor fara adapost; cresterea responsabilitatii autoritatilor locale fata de persoanele fara adapost;imbunatatirea calitatii serviciilor sociale furnizate; cresterea accesibilitatii la serviciile direct orientate spre reintegrarea sociala a persoanelor aflate in strada si prevenirea  abuzului si a violentei; cresterea numarului de centre sociale de urgenta pentru persoanele fara adapost.
Cantina de Ajutor Social dispune de personal calificat care este acreditat sa acorde servicii sociale  si de deservire. Fata de personalul angajat vom mai utiliza personal de supraveghere si personal  pentru derularea activitatilor specifice  o data cu finalizarea  proiectului inclus in PID, ceea ce va face obiectul reorganizarii institutiei in momentul finalizarii lucrarilor de constructii. 
In consecinta:
PROPUNEM
 emiterea unei Hotărâri a Consiliului Local pentru completarea activitatii cu un serviciu  social nou ,, Cantina Sociala cu Centru de Urgenta pentru Persoane fara Adapost,, in conformitate cu  punctul 8.1 din HG539/09.06.2005 privind Nomenclatorul institutiilor de asistenta sociala, precum si OG 68/ 2003 privind Serviciile sociale.
Atasam alaturat in anexa- L208/1997, a Cantinelor Sociale

-HG539/ 09.06.2005 privind Nomenclatorul institutiilor de Asistenta Sociala.
-OG68/2003 privind Serviciile Sociale.

-HG 197/2006si 629/2009 privind intergrarea sociala a Persoanelor Fara Adapost.
       AVIZAT
      Viceprimar                                                                 

    Adrian ORZA                                                                       Cantina de Ajutor Social Timisoara

                                                                                                                        Director
                                                                                                                 jr.Rodica COJAN
 Avizat  juridic 
Jr. Mirela Lasuschevici                                                                                 Avizat juridic

